[{"text_idx": "#000000", "text": "Gvidantoj de la ekonomioj de Azi-Pacifika Ekonomia Kunlaboro (APEK) lastatempe finis sian jarkunvenon en Bangkoko post publikigo de la deklaracio kaj aprobo de rezulta dokumento pri la modelo de Biologia-Cirkula-Verda Ekonomio (BCV)."}, {"text_idx": "#000001", "text": "Nomante la Bangkokan Kunvenon kiel komunan sukceson inter c\u0302iuj APEK-membroj, tajlanda c\u0302efministro Prayut Chan-o-cha diris en gazetara konferenco, ke APEK devas labori por plifortigi rezistecon kaj certigi pli inkluzivan kaj dau\u0306rigeblan kreskon."}, {"text_idx": "#000002", "text": "La deklaracio, adoptita post la dutaga Kunveno de Ekonomiaj Gvidantoj de APEK, asertis la longdau\u0306ran devontigon de la gvidantoj de APEK por antau\u0306enigi fortan, ekvilibran, sekuran, dau\u0306rigeblan kaj inkluzivan kreskon, kaj ankau\u0306 ilian devontigon realigi la Putrajayan Vizion de malferma, dinamika, rezistema kaj paca azi-pacifika komunumo antau\u0306 2040."}, {"text_idx": "#000003", "text": "La Bangkokaj Celoj pri BCV-Ekonomio, kovrante klimats\u0302ang\u0302an mildigon, dau\u0306rigeblajn komercon kaj investon, median konservadon kaj ruban administradon, estas ampleksa kadro por pluigi la dau\u0306ripovajn celojn de APEK."}, {"text_idx": "#000004", "text": "La c\u0302i-jara kunveno estas la unua persona renkontig\u0302o de la ekonomiaj gvidantoj de APEK ekde 2018, kiu okazis sub la temo \"Malfermo, Konekto, Ekvilibro\"."}, {"text_idx": "#000005", "text": "La regiono de Pacifika Rando travivis diversajn krizojn en la pasinteco kaj faris sin rapide renormalig\u0302i de la financa krizo de 1997 kaj la tutmonda financa krizo de 2008 danke al sia profunda ekonomia integrig\u0302o kaj rezistemaj proviz-c\u0302enoj."}, {"text_idx": "#000006", "text": "La Azio-Pacifiko, nun la plej dinamika kreska zono en la mondo, komencis vojag\u0302on de regiona integrig\u0302o por dau\u0306rigebla, inkluziva kaj rezistema ekonomia renormalig\u0302o en la lastaj jaroj."}, {"text_idx": "#000007", "text": "Kun la fono de kontrau\u0306ventoj de kreskanta inflacio, plifortigitaj geopolitikaj strec\u0302itecoj, klimata s\u0302ang\u0302ig\u0302o kaj longedau\u0306ra pandemio KOVIM-19, la gvidantoj de APEK promesis, ke ili subtenos kaj plu plifortigos la regul-bazitan multflankan komercan sistemon, salutante c\u0302i-jaran progreson en antau\u0306enigo de la Liberkomerca Areo de la Azio-Pacifiko (LKAAP)."}, {"text_idx": "#000008", "text": "La deklaracio diris, ke la kunlaboro de APEK kontribuos al praktikaj solvoj de komunaj defioj kaj kompletigos tutmondajn klopodojn inkluzive de la Tagordo 2030 de UN por Dau\u0306ripova Disvolvig\u0302o."}, {"text_idx": "#000009", "text": "Rebecca Sta Maria, plenuma direktoro de la Sekretariejo de APEK opiniis, ke liberkomercaj interkonsentoj estas helpemaj por plifortigi provizoc\u0302enojn, profundigi ekonomian integrig\u0302on kaj pliigi travideblecon kaj antau\u0306videblecon en la reguloj."}, {"text_idx": "#000011", "text": "Kun la log\u0302antoj de 2,9 miliardoj, la 21 APEK-ekonomioj respondecas pri preskau\u0306 duono de la tutmonda komerco kaj pli ol 60% de la totala malneta enlanda produkto de la mondo."}, {"text_idx": "#000012", "text": "Stephen Jacobi, alterna membro de la Komerca Konsilio de APEK kaj la plenuma direktoro de la Nov-Zelanda Internacia Komerca Forumo, ankau\u0306 emfazis la gravecon de pli profunda regiona ekonomia integrig\u0302o por trakti regionajn kaj tutmondajn defiojn."}, {"text_idx": "#000013", "text": "Li diris, \"en c\u0302i tiuj malfacilaj tempoj, estas esence, ke azi-pacifikaj ekonomioj dau\u0306re premas pli profundan ekonomian integrig\u0302on ene de altkvalita kadro de reguloj\"."}, {"text_idx": "#000014", "text": "Craig Emerson, direktoro de la au\u0306stralia Centro pri APEK-Studada c\u0302e RMIT-Universitato, diris, \"c\u0302i tio estas tempo en la monda historio, kiam libera kaj malferma komerco devas esti reasertita ne retaksita. Landoj kaj iliaj popoloj gajnas profiton el libera komerco kaj perdas oportunon de protektismo\"."}, {"text_idx": "#000015", "text": "La gvidantoj de APEK promesis antau\u0306enigi la Bangkokajn Celojn en au\u0306daca, respondema kaj ampleksa maniero, kunfandante ekzistantajn engag\u0302ig\u0302ojn kun novaj aspiroj."}, {"text_idx": "#000016", "text": "La Bangkokaj Celoj diris, \"APEK esploris alirojn kiel ekzemple la BCV-ekonomia modelo, kiu integras tri ekonomiajn alirojn, kie teknologio kaj novigo estas uzataj por krei valoron, redukti mals\u0302paron, antau\u0306enigi praktikan efikecon kaj antau\u0306enigi dau\u0306rigeblajn komercajn modelojn\"."}, {"text_idx": "#000017", "text": "Thani Thongphakdi, prezidanto de la Kunveno de Altrangaj Oficistoj de APEK 2022, diris en gazetara konferenco, ke c\u0302i tiuj celoj estos efektivigitaj per favora reguliga kadro, kapablo-konstruado, instalaj\u0302o kaj kvalita infrastrukturo, same kiel tutmonda reto."}, {"text_idx": "#000018", "text": "Prayut c\u0302e la Kunveno de Ekonomiaj Gvidantoj de APEK diris, \"estas la ekzista minaco de klimata s\u0302ang\u0302ig\u0302o, kiu havas konsekvencojn ne nur por la Azi-Pacifika regiono, sed ankau\u0306 por la tuta homaro. Tial ni devas kunlabori por mildigi g\u0302ian efikon kaj protekti nian planedon\"."}, {"text_idx": "#000019", "text": "Adoptante al la Bangkokaj Celoj, APEK antau\u0306eniras kun plano por atingi siajn ampleksajn kaj ambiciajn dau\u0306ripovajn kaj inkluzivajn celojn, plifortigante kaj kontribuante al dau\u0306rantaj tutmondaj agoj."}, {"text_idx": "#000020", "text": "Low Kian Chuan, prezidanto de la Asociitaj C\u0302inaj C\u0302ambroj de Komerco kaj Industrio de Malajzio, diris, \"Dau\u0306ripova disvolvig\u0302o estas la komuna strebo de azi-pacifikaj ekonomioj. Ni kredis, ke la verda ekonomio kaj agoj por alfronti klimatan s\u0302ang\u0302ig\u0302on alportos pli ampleksan, ekvilibran kaj dau\u0306rigeblan renormalig\u0302on en la azi-pacifika regiono.\""}, {"text_idx": "#000021", "text": "La c\u0302i-jara kunveno de APEK integras celojn pri dau\u0306ripovo kaj inkluziveco en tandemo kun ekonomiaj celoj. Tio koincidas kun la koncepto de verda, ekvilibra kaj dau\u0306ripova disvolvado pledata de C\u0302inio."}, {"text_idx": "#000022", "text": "En la bangkoka kunveno, C\u0302inio alvokis komunajn klopodojn por konstrui azi-pacifikan komunumon kun komuna estonteco. La propono resonas kun la ambicio de APEK konstrui malferman, dinamikan, rezisteman kaj pacan Azi-Pacifikan komunumon antau\u0306 2040."}, {"text_idx": "#000023", "text": "\"Azi-Pacifika miraklo estas la rezulto de la klopodoj de c\u0302iuj azi-pacifikaj ekonomioj por antau\u0306enigi komercon kaj ekonomian integrig\u0302on, igante la regionon pli strikte ligitan, tiel atingante prosperon en la azi-pacifika regiono,\" diris Low."}]